S-1750/2023

1.

Mál þetta, sem dómtekið var 25. maí 2023, er höfðað með ákæru héraðssaksóknara, útgefinni 9. mars 2023, á hendur H-kk-þgf M-kk-þgf, kt. [...], [...], og D-kvk-þgf B-x-x, kt. [...], [...], fyrir eftirtalin brot:

(a) Á hendur ákærðu báðum fyrir stórfellt fíkniefnalagabrot, með því að hafa í félagi haft í vörslum sínum á sameiginlegu heimili þeirra að [...] 658,89 gaf amfetamíni, 79,71 g og 294 töflur af ecstasy, 56,02 gaf hassi, 16,25 gaf kannabislaufi, 88,40 gaf kókaíni, 110,95 gaf maríhúana og 134 stykki af LSD, en fíkniefnin voru ætluð til söludreifingar í ágóðaskyni hér á landi og fundust við leit lögreglu 7. júlí 2020.

Telst brot þetta varða við 173. gr. a almennra hegningarlaga nr. 19/1940, sbr. lög nr. 64/1974 og lög nr. 32/2001.

(b) Á hendur ákærða H-kk-þgf fyrir vopnalagabrot og brot á lögum um bann við til-teknum frammistöðubætandi efnum og lyfjum, með því að hafa á ofangreindum stað og tíma haft í fórum sínum hálfsjálfvirka haglabyssu án skotvopnaleyfis, bitvopn með 14 sm löngu hnífsblaði og anabólíska stera (9,0 ml af Boldenone, 10,0 ml af Nandrolon, 8,0 ml af Testosteron, 40,0 ml af Trenbolon og 30 belgi af Anastrozol (1,0 mg)) en lögregla fann muni þessa við leit á heimili ákærða og í bifreið hans.

Teljast brot þessi varða við 1. mgr. 12. gr., a-lið 1. mgr. 30. gr., sbr. 1. mgr. 36. gr. vopnalaga nr. 16/1998 og 1. mgr. 2. gr., sbr. 1. mgr. 4. gr., laga um bann við tilteknum frammistöðubætandi efnum og lyfjum nr. 84/2018.

(c) Á hendur D-kvk-þgf fyrir fíkniefnalagabrot með því að hafa á ofangreindum stað og tíma haft í fórum sínum fimm töflur af Viagra, 48 belgi af Medikinet Cr, 116 töflur af Alprazolam Krka og 20 töflur af Tradolan, en fíknilyfin fundust við leit lögreglu.

Telst brot þetta varða við 3. gr., sbr. 5. gr. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

2.

Þess er krafist að ákærðu verði dæmd til refsingar og til greiðslu alls sakarkostnaðar.

3.

Jafnframt er krafist upptöku á 658,89 gaf amfetamíni, 79,71 g og 294 töflum af ecstasy, 56,02 gaf hassi, 16,25 gaf kannabislaufi, 88,40 gaf kókaíni, 110,95 gaf maríhúana, 134 stykkjum af LSD, fimm töflum af Viagra, 48 belgjum af Medikinet Cr, 116 töflum af Alprazolam Krka og 20 töflum af Tradolan, með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Þá er með vísan til 69. gr. b almennra hegningarlaga krafist upptöku á 1.461.000 krónum, sem lögregla lagði hald á við leit á heimili ákærðu. Sömuleiðis er með vísan til 4. mgr. 4. gr. laga nr. 84/2018 krafist upptöku á anabólískum sterum, þ. e. 9,0 ml af Boldenone, 10,0 ml af Nandrolon, 8,0 ml af Testosteron, 40,0 ml af Trenbolon og 30 belgjum af Anastrozol. Að lokum er með skírskotun til 1. mgr. 37. gr. vopnalaga nr. 16/1998 krafist upptöku á hálfsjálfvirkri haglabyssu sem fannst við húsleit að [...]og hníf með 14 sm hnífsblaði sem fannst við leit lögreglu í bifreiðinni [...].

4.

Ákærði H-kk-nf M-kk-nf krefst vægustu refsingar sem lög leyfa. Er þess jafnframt krafist að dæmd refsing verði skilorðsbundin. Þá er krafist hæfilegra málsvarnar-launa.

5.

Ákærða D-x-x B-x-x krefst vægustu refsingar sem lög leyfa. Er þess jafn-framt krafist að dæmd refsing verði skilorðsbundin. Þá er þess krafist að ákærða verði sýknuð af kröfu ákæruvaldsins um upptöku á 1.461.000 krónum, sem lögregla lagði hald á við leit á heimili ákærðu. Loks er krafist hæfilegra málsvarnarlauna.

Málavextir

6.

Samkvæmt frumskýrslu lögreglu barst lögreglu þann 7. júlí 2020 beiðni um aðstoð frá [...] vegna [...] á [...]. hæð að [...], þar sem til stóð að [...]. Er lögreglumenn fóru inn í íbúðina fundu þeir kannabislykt, sem ágerðist eftir því sem þeir færðust nær svefnherbergi [...]. Heyra mátti mikinn umgang inni í svefnherberginu. Þegar lögreglumenn opnuðu dyrnar sáu þeir ákærða H-kk-þf pakka dóti ofan í rauða ferðatösku, auk þess sem tvær aðrar töskur lágu á rúminu.

7.

Við leit í rauðu ferðatöskunni, sem ákærða D-x-x heimilaði, fundu lögreglumenn talsvert magn af ætluðum fíkniefnum, þ. á m. meint kannabis, hvít efni og talsvert magn af lyfjum. Voru ákærðu við svo búið handtekin.

8.

Við húsleit í íbúðinni, sem fram fór með [...], fundust ætluð fíkniefni, sterar og lyf, sem dreift hafði verið um íbúðina. Þannig fundust í [...]ákærðu, þ. m. t. ofan í töskum, ætlaðir sterar, ætlað ecstacy, lyf, hvítt efni o. fl. Þá fundust við inngang íbúðarinnar ætlað crystal meth, verkjalyf og ætlað kannabis. Í ísskáp í eldhúsi fundust ætlað kannabis og ætlaðir sterar. Enn fremur fundust í geymslu ætluð hvít efni, ætlaðar e-pillur og ætlað crystal meth.

9.

Fulltrúi sýslumanns fann einnig haglabyssu af gerðinni Browning, sem lögregla lagði hald á. Í peningaskáp inni í fataskáp í svefnherbergi ákærðu fundust 1.461.000 krónur í seðlum. Þá fannst hnífur í eigu ákærða H-kk-ef við leit lögreglu í bifreiðinni [...].

10.

Við yfirheyrslur hjá lögreglu gengust ákærðu við að hafa haft í vörslum sínum þau fíkniefni, stera og lyf sem í ákæru greinir. Þau kváðust hins vegar ekki eiga efnin. Efnin hefðu þau geymt fyrir ónafngreinda aðila gegn greiðslu. Ákærða D-kvk-nf kvaðst eiga þá peninga sem haldlagðir höfðu verið. Þá kvaðst hún eiga [...]lyf, lyf við [...] og svefnlyf, sem ákærða kvaðst hafa fengið í Póllandi. Ákærði H-kk-nf staðfesti að meðákærða ætti þá peninga sem lagt var hald á, en hann væri eigandi stera og einhverra lyfja. Hann væri jafnframt eigandi byssu sem hald var lagt á, sem og hnífs sem fannst í bifreið hans.

Framburðir ákærðu fyrir dómi

11.

Ákærði H-kk-nf kvaðst fyrir dómi ekki muna mikið eftir þeim degi sem um ræðir, 7. júlí 2020. Þau D-x-x hefðu verið heima er lögreglan hefði komið og ákærði sofandi. Þau hefðu verið handtekin og færð til yfirheyrslu í kjölfar þess. Kvaðst ákærði ekki viss um hvernig umrædd fíkniefni hefðu borist inn á heimili þeirra. Hann kvaðst þó hafa vitað af fíkniefnunum líkt og hann hefði greint frá hjá lögreglu. Fyrir dómi færðist ákærði undan því að svara spurningu um það hvers vegna fíkniefnin hefðu verið á heimilinu en afneitaði því með öllu að hafa pakkað þeim í sölueiningar. Sérstaklega aðspurður kvað hann það geta verið að menn hefðu komið með fíkniefnin inn á heimilið og að þau hefðu verið þar til geymslu. H já lögreglu hafði ákærði greintfrá því að hannhefði verið að geyma fíkniefnin fyrir aðila sem hann vildi ekki nefna af ótta við hefndir. Þá kvað hann hjá lögreglu að ákærðu hefðu séð um að pakka fíkniefnunum í sölupakkningar. Fyrir dómi kvaðst ákærði hins vegar ekkert vita um það. Hann hefði verið í bullandi neyslu á þessum tíma og getað sagt hvað sem var. Þá kvaðst ákærði ekki vefengja efni ákærunnar varðandi þau efni, stera, lyf og vopn sem í ákærunni greinir.

12.

Ákærði H-kk-nf kvaðst fyrir dómi ekki vita hvernig þeir peningar hefðu verið til komnir, sem hald var lagt á, en þeir hafi verið eign meðákærðu. Hann kvaðst hafa vitað að meðákærða hefði verið að safna, en hún hefði meðal annars verið að baka kökur heima og selja, meðal annars í gegnum Facebook. Þá hafi hún verið að passa börn. Þessir fjármunir væru ekki afrakstur fíkniefnasölu svo hann vissi. Neitaði hann því að þau hefðu selt fíkniefni. Meðákærða hafi þó ekki verið í fastri vinnu á þessum tíma. Kvaðst ákærði jafnframt hafa verið á slæmum stað í lífinu er þetta var, en það hefði breyst til batnaðar á þeim tíma sem liðinn væri. Hann væri búinn að vera edrú frá þessum tíma og væri á allt öðrum stað í dag en þá var. Kvaðst ákærði hafa farið í [...], sækti fundi hjá[...]og væri félagi í [...].

13.

Ákærða D-kvk-nf lýsti atburðum 7. júlí 2020 þannig fyrir dómi að lögregla hefði barið að dyrum og fært þau fljótlega í handjárn. Hafi lögregla hafið leit í íbúðinni og fjarlægt þau af vettvangi innan þriggja til fjögurra mínútna. Kannaðist ákærða við að fólk hefði komið með fíkniefnin til þeirraen þau hefðu ekki verið í vörslum ákærðu lengur en í tvær vikur er lögreglan lagði hald á þau. Kvaðst ákærða fyrir dómi hafa falið efnin víðsvegar um íbúðina þar sem hún hafi ekki viljað að neinn vissi af þeim, en hún hafi þó ekki skoðað þau. Hún hafi ekkert vitað um magn efna en þau hafi hún átt að geyma gegn greiðslu. Færðist ákærða undan því að svara því fyrir dómi hversu lengi þau hefðu átt að geyma efnin eða hvað hefði átt að gera við efnin, að öðru leyti en því að hún hefði átt von á því aðeigendurefnannamyndu hafa samband við hanaí gegnum síma. Þá kvaðst hún ekki geta sagt til um hvað hún hefði átt að fá í sinn hlut fyrir að geyma efnin. Hjá lögreglu hafði ákærða hins vegar greint frá því að hún hefði átt að geyma fíkniefnin í 10- 12 mánuði og að hún hefði tekið við þeim þremur mánuðum fyrir haldlagningu þeirra. Kvaðst hún sömuleiðis eiga að fá greitt meira en eina milljón króna fyrir geymslu efnanna. Aðspurð fyrir dómi kvaðst ákærða hafa verið undir áhrifum fíkniefna er hún gaf skýrslu hjá lögreglu og myndi ekki eftir að hafa sagt þetta.

14.

Ákærða kvaðst bæði fyrir dómi og hjá lögreglu eiga þá peninga sem hald var lagt á í íbúð ákærðu 7. júlí 2020. Fyrir dómi kvaðst hún hafa tekið út hluta launa úr banka og lagt fyrir, auk þess sem foreldrar hennar hefðu látið hana hafa pening. Þá hefði hún passað börn og bakað kökur og selt á Facebook eða í gegnum vini. Hún væri [...]eins og fleiri í hennar fjölskyldu, en hún hefði ekki verið með rekstrarleyfi til baksturs. Þá kvaðst ákærða einnig hafa unnið við þrif, málun og tiltekt í garði. Umræddir fjármunir væru meira en fimm ára uppsafnaður sparnaður hennar, en hana hefði langað til að opna fyrirtæki og ætlað að nota þessa fjármuni til þess. Ekki væri um afrakstur fíkniefnasölu að ræða. Hún hefði ekki selt eða dreift fíkniefnum.

Niðurstaða varðandi sök

15.

Ekki er um það deilt í málinu að lögregla lagði hald á þau fíkniefni, stera, lyf og vopn, sem í ákæruliðum (a), (b) og (c) greinir, á heimili hinna ákærðu þann 7. júlí 2020. Magntölur og tegundir fíkniefna, stera og lyfja eru sömuleiðis óumdeildar. Þá hafa ákærðu samþykkt upptökukröfu ákæruvaldsins að öðru leyti en því að ákærða D-kvk-nf hefur mótmælt kröfu um að gerðar verði upptækar 1.461.000 krónur, sem fundust sem fyrr segir á heimili ákærðu við leit lögreglu 7. júlí 2020.

16.

Ákærði H-kk-nf hefur skýlaust játað brot sín samkvæmt ákæruliðum (a) og (b) í ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í þessum ákæruliðum og eru brot hans rétt heimfærð til refsiákvæða í ákæru.

17.

Ákærða D-kvk-nf hefur skýlaust játað brot sín samkvæmt ákæruliðum (a) og (c) í ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök í þessum ákæruliðum og eru brot hennar rétt heimfærð til refsiákvæða í ákæru.

Niðurstaða um önnur atriði

18.

Ákærði H-kk-nf er fæddur [...]. Samkvæmt framlögðu sakavottorði, dags. 16. mars 2023, hlaut ákærði dóm í Héraðsdómi Reykjavíkur [...]2019 fyrir brot gegn 2., s br. 5. og 6., g r. laga nr. 65/1974 um ávana- og fíkniefni. Var ákærði dæmdur í fjögurra mánaða fangelsi vegna vörslu á fíkniefnum í sölu- og dreifingarskyni, en fullnustu refsingar frestað í tvö ár. Með þeim brotum sem ákært er fyrir í þessu máli, sem teljast sem fyrr segir hafa verið framin 7. júlí 2020, rauf ákærði H-kk-nf skilorð þessa dóms, sbr. 1. og 3. mgr. 57. gr. almennra hegningarlaga, sbr. og 60. gr. sömu laga.

19.

Ákærði hlaut dóm á ný í Héraðsdómi Reykjaness [...] júní 2022, þá fyrir brot gegn tilgreindum ákvæðum umferðarlaga nr. 77/2019 og brot gegn 2., sbr. 5. og 6., gr. laga nr. 65/1974, þ. e. fyrir vörslu fíkniefna. Var fangelsisdómurinn frá 2019 tekinn upp og ákærði dæmdur í fangelsi í fimm mánuði, svoog til greiðslu 720.000 króna í sekt. Þá var ákærði sviptur ökurétti. Fullnustu fangelsisdómsins var frestað skilorðsbundið í tvö ár. Er sú refsing sem ákærða er dæmd í þessu máli hegningarauki við þá refsingu sem ákærði hlaut í þessum dómi, sbr. 78. gr. almennra hegningarlaga.

20.

Ákærði hlaut enn á ný dóm fyrir Héraðsdómi Reykjaness [...]október 2022 þar sem hann var dæmdur til greiðslu sektar að fjárhæð 370.000 krónur vegna brota gegn tilgreindum ákvæðum umferðarlaga nr. 77/2019 og tilgreindum ákvæðum vopnalaga nr. 16/1998. Er sú refsing sem ákærða er dæmd í þessu máli jafnframt hegningarauki við þá refsingu sem ákærði hlaut í þessum dómi, sbr. 78. gr. almennra hegningarlaga.

21.

Hefði ákæra verið gefin út í þessu máli áður en framangreindir dómar frá [...] júní og [...] október 2022 féllu í Héraðsdómi Reykjaness, eins og vera bar, hefði refsing ákærða verið tiltekin í einu lagi fyrir öll brotin. Samkvæmt því og með vísan til 60. gr. almennra hegningarlaga ber að taka upp þann hluta dómsins frá [...] júní 2022 sem varðar fangelsisrefsingu ákærða H-kk-ef, sbr. til hliðsjónar dóma Hæstaréttar Íslands frá 16. mars 2017 í máli nr. 856/2015 og 22. september 2016 í máli nr. 166/2016.

22.

Að framangreindu virtu verður ákærða H-kk-þgf í þessu máli gerð refsing í einu lagi fyrir þau brot sem hann var dæmdur til fangelsisvistar fyrir í dómi Héraðsdóms Reykjaness [...]júní 2022, svoog fyrir þau brot sem ákærði er sakfelldur fyrir í þessu máli, sbr. 60., 77. og 78. g r. almennra hegningarlaga, sbr. og 1. og 3. m gr. 57. g r. sömu laga að því er varðar rof ákærða á skilorði dóms Héraðsdóms Reykjavíkur frá [...] 2019.

23.

Á kærði H-kk-nf hefur lagt fram yfirlýsingu, dags. 2. maí 2023, þar sem staðfest er að hann sé fullgildur meðlimur í [...] og að hann hafi aðgang að allri þeirri þjónustu sem [...] hefur upp á að bjóða, svo og staðfestingu, dags. 26. apríl 2023, á því að ákærði hafi stundað [...] þar frá ágúst 2022. Hafi ákærði samviskusamlega mætt í [...], auk [...]. Ákærði hefur einnig lagt fram staðfestingu á því að hann hafi verið [...] á tímabilinu [...]desember 2021, og staðfestingu, dags. 3. maí 2023, umað hann hafi samviskusamlega stundað [...]. Er til þessa litið við ákvörðun refsingar, sem og sakaferils ákærða sem rakinn er hér að framan.

24.

Ákærða D-kvk-nf er fædd [...]. Samkvæmt framlögðu sakavottorði, dags. 16. mars 2023, er ákærða með hreinan sakaferil og er til þess litið við ákvörðun refsingar í málinu.

25.

Við ákvörðun refsingar beggja ákærðu er litið til þess að þau hafa bæði játað brot sín skýlaust. Er játning þeirra í samræmi við önnur gögn málsins. Þá verður jafnframt litið til þess að langur tími er liðinn frá því að umrædd brot voru framin. Upp komst um brot ákærðu 7. júlí 2020. Voru þau bæði yfirheyrð þann sama dag þar sem þau gengust við brotum sínum. Fram kom við munnlegan flutning málsins fyrir dómi að rannsókn málsins, sem er hvorki flókið né umfangsmikið, hefði lokið í september sama ár. Ákæra var hins vegar ekki gefin út í málinu fyrr en þann 9. mars 2023, um tveimur og hálfu ári síðar. Verður hvorki séð að þessi mikli dráttur á útgáfu ákæru í málinu hafi verið réttlætanlegur með hliðsjón af atvikum eða meðferð þess né að ákærðu beri nokkra ábyrgð á honum. Þykja þessi atriði vera til mildunar á refsingu ákærðu í málinu.

26.

Á móti er til þess að líta að um samverknað er að ræða hvað varðar ákærulið ( a ), sbr. 2. mgr. 70. gr. almennra hegningarlaga. Þá höfðu ákærðu í vörslum sínum mikið magn hættulegra fíkniefna sem ætluð voru til söludreifingar í ágóðaskyni hér á landi, auk annars, jafnvel þótt styrkleiki þess amfetamíns sem hald var lagt á hafi verið tiltölulega lágur. Ber að líta til þess til þyngingar refsingar ákærðu.

27.

Með hliðsjón af öllu framangreindu, sakarefni þessa máls, styrkleika þess amfeta-míns sem hald var lagt á, sakaferli ákærða, skýlausri játningu hans fyrir dómi og óhóflegum drætti málsins, svo og með vísan til 60. gr., 5., 6., 7. og 8. töluliðar 1. mgr. og 2. mgr. 70. gr., 77. gr. og 78. gr. almennra hegningarlaga, þykir refsing ákærða H-kk-ef hæfilega ákveðin fangelsi í 2 3 mánuði.

28.

Með hliðsjón af framangreindu, sakarefni þessa máls, styrkleika þess amfetamíns sem hald var lagt á, sakaferli ákærðu, skýlausri játningu hennar fyrir dómi og óhóf-legum drætti málsins, svo og með vísan til 5., 6., 7. og 8. töluliðar 1. mgr. og 2. mgr. 70. gr. og 77. gr. almennra hegningarlaga, þykir refsing ákærðu D-kvk-ef hæfilega ákveðin fangelsi í 15 mánuði.

29.

Eins og áður segir hefur meðferð málsins dregist úr hófi án réttlætanlegra ástæðna og án þess að ákærðu verði um það kennt. Verður af þeim sökum ekki hjá því komist að skilorðsbinda refsingu beggja ákærðu. Samkvæmt því skal fresta fullnustu refsingar beggja ákærðu skilorðsbundið í tvö ár frá birtingu dómsins að telja og falli refsing hvors um sig niður að þeim tíma liðnum haldi hvort um sig almennt skilorð 3. mgr.

57. gr. almennra hegningarlaga, sbr. 4. gr. laga nr. 22/1955.

30.

Ákærðu hafa fallist á upptökukröfu ákæruvaldsins samkvæmt ákæru, að öðru leyti en því að ákærða D-kvk-nf mótmælt því að 1.461.000 krónur, sem fundust við húsleit á heimili ákærðu 7. júlí 2020, verði gerðar upptækar. Krafa ákæruvaldsins um upptöku á þessum fjármunum byggir á 69. gr. b almennra hegningarlaga, en sú grein kom inn í lögin með 2. gr. laga nr. 149/2009. Samkvæmt 1. mgr. þeirrar greinar má gera upptæk verðmæti, að hluta eða í heild, sem tilheyra einstaklingi sem gerst hefur sekur um brot, þegar brotið er til þess fallið að hafa í för með sér verulegan ávinning og það getur varðað að minnsta kosti sexára fangelsi.

31.

Í athugasemdum með 2. g r. í frumvarpi til laga sem síðar varð að lögum nr. 149/2009 er því lý stað með ákvæðinu sést efnt að lögfestingu á rýmri heimild til upptöku verð-mæta vegna alvarlegra brota sem séu til þess fallin að hafa í för með sér verulegan ávinning. Ekki sé gerð krafa um að sýnt sé fram á tengsl milli ákveðins brots og þess sem gert sé upptækt. Gert séráð fyrir að sönnunarbyrði sé snúið við þannig að við-komandi verði að sýna fram á að verðmæti megi ekki rekja til brotastarfsemi. Meðal skilyrða til upptöku samkvæmt ákvæðinu séað einstaklingur hafi framið brot sem sétil þess fallið að hafa í för með sér verulegan ávinning og að brotið geti varðað að minnsta kosti sexára fangelsi. Ekkisénauðsynlegt að viðkomandi hafi í raun hagnast af brotinu, heldur nægi að hann hefði getað hagnast af því.

32.

Ákærðu eru sammála um að þeir fjármunir sem krafist er upptöku á tilheyri ákærðu D-kvk-þgf, sem gaf þá skýringu á tilvist þeirra fyrir dómi að þessir fjármunir væru til komnir vegna sparnaðar og gjafa frá foreldrum hennar. Þá hefði hún haft tekjur af heimabakstri og barnapössun, þrifum, málun og tiltekt í garði. Um hafi verið að ræða uppsafnaðan sparnað hennar til fimm ára. Engin gögn hafa verið lögð fram um framangreind verkefni ákærðu eða greiðslur fyrir þau, svo sem launaseðlar, reikn-ingar, skattframtöl, úttektarseðlar eða annað þess háttar. Þá hafa engin vitni verið leidd til sönnunar á þessum verkefnum, vinnu eða gjöfum. Hefur ákærða þannig ekki axlað þá sönnunarbyrði sem á henni hvílir samkvæmt framansögðu. Verður að því virtu ekki talið að ákærða hafi sýnt fram á að verðmæti megi ekki rekja til brotastarf-semi, sbr. athugasemdir við framangreinda grein laga nr. 149/2009.

33.

Fyrir dómi kvaðst ákærða ekki geta sagt til um það hvað hún hefði átt að fá í sinn hlut fyrir að geyma þau fíkniefni sem í ákærulið (a) greinir. Hjá lögreglu greindi hún hins vegar frá því að hún hefði átt að geyma fíkniefnin í 10– 12 mánuði og að hún hefði átt að fá meira en eina milljón króna í þóknun fyrir geymslu efnanna. Ekkert hefði þó verið greitt af þeirri þóknun. Kvaðst ákærða fyrir dómi ekki muna til þess að hafa sagt þetta hjá lögreglu, en hún hefði verið undir áhrifum fíkniefna er sú skýrsla hafi verið tekin. Þetta gæti þó verið rétt.

34.

F ramburðurákærðu hjá lögreglu var eftir því sem best verður séð gefinn af fúsum og frjálsum vilja eftir að ákærðu hafði verið gerð grein fyrir réttindum sínum. Tilnefndur verjandi hennar var auk þess viðstaddur skýrslutökuna. Hreyfðu hvorki ákærða né tilnefndur verjandi hennar nokkrum andmælum við skýrslutökuna, sbr. 3. málslið 4. mgr. 63. gr. laga nr. 88/2008, svo sem um að ákærða væri óhæf til að gefa skýrslu á þeirri stundu vegna fíkniefnaneyslu.

35.

Þar sem framburður ákærðu fyrir lögreglu þykir að þessu leyti trúverðugri en fram-burður hennar fyrir dómi, auk þess sem hann er ítarlegri, þá verður framburður hennar fyrir lögreglu lagður til grundvallar dómi hvað þóknun hennar fyrir geymslu nefndra fíkniefna varðar, en litið framhjá framburði hennar fyrir dómi að því marki sem hann er ekki í samræmi við framburð hennar hjá lögreglu um þetta atriði.

36.

Þar sem brot ákærðu var til þess fallið að hafaí för með sér verulegan ávinning fyrir hana, varsla fíkniefna í því skyni að láta þau mörgum mönnum í té eða afhenda þau gegn verulegu gjaldi eða á annan sérstaklega saknæman hátt kann að varða fangelsi allt að 12 árum samkvæmt 2. mgr., sbr. 1. mgr., 173. gr. a almennra hegningarlaga og að öðru leyti með vísan til atvika þessa máls er á það fallist með ákæruvaldinu að uppfyllt séu lagaskilyrði fyrir kröfu um upptöku þeirra fjármuna sem hér um ræðir, sbr. 1. mgr. 69. gr. b almennra hegningarlaga, sbr. 2. gr. laga nr. 149/2009.

37.

Að öllu framangreindu virtu og að öðru leyti með vísan til atvika málsins er fallist á upptökukröfu ákæruvaldsins í málinu. Er ákærðu samkvæmt því báðum gert að sæta upptöku á 658,89 gaf amfetamíni, 79,71 g og 294 töflum af ecstasy, 56,02 gaf hassi, 16,25 gaf kannabislaufi, 88,40 gaf kókaíni, 110,95 gaf maríhúanaog 134 stykkjum af LSD, og ákærðu D-kvk-þf að auki fimm töflum af Viagra, 48 belgjum af Medikinet Cr, 116 töflum af Alprazolam Krka og 20 töflum af Tradolan, í öllum tilvikum með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Ákærða D-kvk-nf sæti jafnframt upptöku á 1.461.000 krónum, sem lögregla lagði hald á við leit á heimili ákærðu 7. júlí 2020, sbr. 69. gr. b almennra hegningarlaga, sbr. 2. gr. laga nr. 149/2009. Á kærði H-kk-nf sæti upptöku á anabólískum sterum, þ. e. 9,0 ml af Boldenone, 10,0 ml af Nandrolon, 8,0 ml af Testosteron, 40,0 ml af Trenbolon og 30 belgjum af Anastrozol, sbr. 4. mgr. 4. gr. laga nr. 84/2018. Ákærða H-kk-þgf er jafnframt gert að sæta upptöku á hálfsjálfvirkri haglabyssu, sem fannst við húsleit á heimili ákærðu 7. júlí 2020, og hníf með 14 sm hnífsblaði, sem fannst við leit lögreglu í bifreiðinni [...] sama dag, sbr. 1. mgr. 37. gr. vopnalaga nr. 16/1998.

38.

Samkvæmt framangreindum málsúrslitum og með vísan til 1. mgr. 235. gr. og 1. og 2. mgr. 236. gr. laga nr. 88/2008 um meðferð sakamála, sbr. 1. og 2. mgr. 38. gr. og 233. gr. sömu laga, verður ákærða H-kk-þgf gert að greiða málsvarnarþóknun skipaðs verjanda síns, Ó-kk-ef V. T-kk-ef lögmanns, vegna meðferðar málsins fyrir dómi, sem þykir hæfilega ákveðin 348.192 krónur að meðtöldum virðisaukaskatti, og helming annars sakarkostnaðar málsins, 41.611 krónur. Ákærðu D-kvk-þgf verður með sama hætti gert að greiða málsvarnarþóknun skipaðs verjanda síns, G-kk-ef S-x-x R-kk-ef lögmanns, vegna meðferðar málsins á rannsóknarstigi og fyrir dómi, sem þykir hæfilega ákveðin 638.352 krónur að meðtöldum virðisaukaskatti, og helming annars sakarkostnaðar málsins,41.611 krónur.

39.

Af hálfu ákæruvaldsins flutti málið K-kk-nf I-kk-nf V-kk-nf saksóknari.

40.

Af hálfu ákærða H-kk-ef M-kk-ef flutti málið Ó-kk-nf V. T-kk-nf, skipaður verjandi hans. Af hálfu ákærðu D-kvk-ef B-x-x flutti málið G-kk-nf S-x-x R-kk-nf, skipaður verjandi hennar.

41.

J-kk-nf R-kk-nf J-kk-nf héraðsdómari kveður upp dóm þennan.

DÓMSORÐ:

Ákærði H-kk-nf M-kk-nf sæti fangelsi í 2 3 mánuði.

Ákærða D-x-x B-x-x sæti fangelsi í 1 5 mánuði.

Fresta skal fullnustu refsingar beggja ákærðu skilorðsbundið í tvö ár frá birtingu dómsins að telja og falli refsing hvors um sig niður að þeim tíma liðnum haldi hvort um sig almennt skilorð 3. mgr. 57. gr. almennra hegningarlaga, sbr. 4. gr. laga nr. 22/1955.

Á kærðu sæti bæði upptöku á 658,89 gaf amfetamíni, 79,71 g og 294 töflum af ecstasy, 56,02 gaf hassi, 16,25 gaf kannabislaufi, 88,40 gaf kókaíni, 110,95 gaf maríhúana og 134 stykkjum af LSD.

Á kærða D-x-x B-x-x sæti upptöku á fimmt öflum af Viagra, 48 belgjum af Medikinet Cr, 116 töflum af Alprazolam Krka og 20 töflum af Tradolan, svo og á 1.461.000 krónum, sem lögregla lagði hald á við leit á heimili ákærðu 7. júlí 2020.

Á kærði H-kk-nf M-kk-nf sæti upptöku á anabólískum sterum, þ. e. 9,0 ml af Boldenone, 10,0 ml af Nandrolon, 8,0 ml af Testosteron, 40,0 ml af Trenbolon og 30 belgjum af Anastrozol, svo ogá hálfsjálfvirkri haglabyssu, sem fannst við húsleit á heimili ákærðu 7. júlí 2020, og hníf með 14 sm hnífsblaði, sem fannst við leit lögreglu í bifreiðinni [...]sama dag.

Ákærði H-kk-nf M-kk-nf greiði málsvarnarþóknun skipaðs verjanda síns, Ó-kk-ef V. T-kk-ef, 348.192 krónur að meðtöldum virðisaukaskatti, og 41.611 krónur í annan sakarkostnað.

Ákærða D-kvk-nf B-x-x greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 638.352 krónur að meðtöldum virðisauka-skatti, og 41.611 krónur í annan sakarkostnað.

J-kk-nf R-kk-nf J-kk-nf